Burjassot celebra la IX Fira de Comerç i Gastronomia
2025-07-24

La Regidoria de Promoció Econòmica de l’Ajuntament de Burjassot, a través de CEMEF SLU, junt amb l’Associació de Comerços i Servicis del municipi, ja ho tenen tot preparat per a la IX Fira de Comerç i Gastronomia que reunirà en un dels pulmons verds del poble, el Parc La Granja, a més de 40 comerços i quasi mitja dotzena d’establiments d’hostaleria que, novament, han apostat per aquesta iniciativa de foment del comerç i la restauració locals.

L’esdeveniment tindrà lloc els pròxims dies 26, 27 i 28 de setembre. En aquesta nova edició, el comerç de Burjassot tornarà a eixir al carrer a mostrar els seus productes, a donar-se a conèixer a la ciutadania i a mostrar que es tracta d’un comerç viu i a la disposició de tots els veïns i visitants del municipi.

Enguany, s’inclou com una de les novetats, la possibilitat que tots els veïns i visitants a aquesta fira, podran comprar amb PESSETES. Tant els venedors com els hostalers, acceptaran aquesta moneda com a forma de pagament en l’adquisició dels seus productes, novetat que ha tingut una gran acollida entre tots els participants de la fira.

Una altra de les novetats és, sens dubte, la participació aquesta edició dels venedors del mercat municipal de Burjassot, que no han volgut perdre’s aquesta activitat per promocionar els seus productes de qualitat.

Tal com han assenyalat des de CEMEF, l’objectiu de la celebració de la Fira, per a la Regidoria de Promoció Econòmica, dirigida per Emili Altur, “és que els comerços, venedors del mercat municipal i hostalers mostren a tots els veïns i les veïnes de Burjassot que no cal eixir del municipi per realitzar les seues compres o gaudir del seu temps d’oci”.

La inauguració de la Fira tindrà lloc dissabte que ve, 27 de setembre, a les 12 del matí, amb la presència d’autoritats locals. Durant tota la fira, tindran lloc diferents activitats lúdiques i musicals. A més, els comerços hostalers participants oferiran als veïns del municipi un esmorzar popular, en el qual durant tots els dies de la Fira la segona beguda serà gratuïta.

then start reading
 miranda lambert weight loss Body Type for a Pencil Skirt